Innsatte brøt seg ut av fengselscellen – for å redde vakten
Minst åtte personer satt innelåst i en ventecelle i kjelleren til tinghuset i Weatherford i Texas da fengselsoppholdet tok en dramatisk vending: Plutselig mistet vakten utenfor cellen deres bevisstheten. – Han bare falt om, sier en av de innsatte til WFAA.Han og de andre begynte å rope etter hjelp og til slutt klarte de og bryte seg ut av cellen. Med håndjern på begynte de å hjelpe vakten som da lå uten puls. Videre fortsatte de å rope, og banke på dører helt til de ble hørt og ansatte ved tinghuset kom for å hjelpe. Sheriff Ryan Speegle sier til nettstedet at han ikke visste hva han skulle forvente da han kom ned og fikk se fangene utenfor cellen sin. Og han forklarer at vakten både hadde nøkler og pistol på seg. – Dette kunne ha blitt en ekstremt farlig situasjon, presiserer han.Sheriffen fikk fangene tilbake i cellen før han og de andre politibetjentene begynte med hjerte- og lungeredning på mannen. Kort tid senere begynte hjertet hans å slå igjen. De innsattes raske reaksjon får nå æren for at livet stod til å redde. – Han kunne ligget der i 15 minutter før noen av oss hadde funnet han, sier en polititalsmann som legger til at de innsatte hjalp vakten, og sannsynligvis reddet livet hans. Sett denne? Verdens mest ettersøkte narkobaron pågrepetGruppen med innsatte var vel vitende om at deres eget liv stod i fare da de brøt ut for å hjelpe vakten. En av dem sier til det lokale nyhetsnettstedet KHOU at de var bekymret for at fengselsbetjenter skulle komme med våpnene sine trukket, men han sier videre at det aldri falt han inn å ikke hjelpe vakten. Sa nei til date: Dømt til 25 års fengsel for drap etter skoleball-nei – Det har ingenting å si om han har politiskilt og pistol. Hvis han faller om hjelper jeg, sier han. Verdens mest ettersøkte rømte: Går bak veggen – så er han plutselig borte Nå er cellen de satt i forsterket og det skal ikke lenger være mulig å bryte seg ut av den.
En gruppe innsatte i et fengsel i Texas var snartenkte da vakten falt om utenfor cellen de satt i. Det kan ha reddet livet hans.